אל פנינג

מארי אל פנינג (באנגלית: Mary Elle Fanning; נולדה ב-9 באפריל 1998) היא שחקנית קולנוע ודוגמנית אמריקאית. היא עשתה את הופעת הבכורה שלה בקולנוע בשנת 2001, בתור הגרסה הצעירה של דמותה של אחותה דקוטה פנינג בסרט הדרמה "קוראים לי סם". בתור שחקנית ילדה, היא הופיעה במספר סרטים, ביניהם "בבל" (2006), "פיבי בארץ הפלאות" (2008) ו"אי שם" (2010). פריצתה הגיעה עם כיכובה בסרט המדע הבדיוני של ג'יי ג'יי אברהמס "סופר 8" (2011), עליו זכתה לשבחי הביקורות וזכתה בפרס הזרקור בפסטיבל הסרטים של הוליווד. בשנת 2020, היא החלה לגלם את יקטרינה השנייה בסדרה "קתרינה" של רשת הולו, עבורו קיבלה שלוש מועמדויות לפרס גלובוס הזהב לשחקנית הטובה ביותר.

בשנת 2019, בגיל 21, הפכה פאנינג לאדם הצעיר ביותר שכיהן כחברת צוות השופטים בפסטיבל הקולנוע בקאן.

 ראשית חייה  
פנינג נולדה במושב המחוז קוניירס בג'ורג'יה, ארצות הברית, למשפחה מרקע נוצרי-בפטיסטי. הוריה הם הת'ר ג'וי (לבית ארינגטון), שחקנית טניס מקצוענית לשעבר, וסטיבן ג'י פנינג, סוכן מכירות. סבה הוא שחקן הפוטבול המקצועני לשעבר ריק ארינגטון, ודודתה היא ג'יל ארינגטון, כתבת ספורט בערוץ ESPN. היא אחותה הצעירה של השחקנית דקוטה פנינג.

 קריירה 
פנינג החלה את הקריירה שלה בגיל שנתיים כשלוהקה לתפקיד דמות התינוקת לוסי בדרמה "קוראים לי סם", כאשר את הדמות הבוגרת והמבוססת יותר שיחקה אחותה דקוטה פנינג.
זכתה לפרסום והכרה בזכות הופעתה בדרמה "דלת נסתרת" בתפקיד רות', בתם של טד ומריון קול (ג'ף ברידג'ס וקים בייסינגר).

ב-2003 שיחקה פנינג בסרט "אבא בא לגן" בתפקיד משני כאחת הילדות בגן

ב-2006 שיחקה פנינג בדרמה של אלחנדרו גונסלס איניאריטו "בבל" בעלילה המתרחשת על גבול ארצות הברית–מקסיקו בתור הילדה דבי ג'ונס, בתם של ריצ'רד וסוזן ג'ונס, שמגלמים בראד פיט וקייט בלאנשט.
ב-2007 יצא לאקרנים המותחן הפסיכולוגי "התשיעיות" בו היא משחקת לצידו של ראיין ריינולדס, וכן שיחקה בסרט הדרמה "דרך לא שמורה".

פנינג קיבלה את התפקיד הראשי הראשון שלה בשנת 2008 בדרמה המשפחתית "פיבי בארץ הפלאות", בה שיחקה ילדה המתגלה כחולה בתסמונת טורט.
באותה שנה השתתפה גם בדרמה המצליחה "הסיפור המופלא של בנג'מין באטן", בה גילמה את הדמות הצעירה של דייזי.

בשנת 2010 הצליחה פנינג לעורר את תשומת לבם של מבקרי הקולנוע וזכתה מהם להערכה רבה על הופעתה בסרטה של סופיה קופולה "אי שם" בתור קליאו, בתו של שחקן הקולנוע ההוליוודי ג'וני מרקו שמגלם סטיבן דורף.

ב-2011 קיבעה את מעמדה כשחקנית קולנוע עולה כאשר הופיעה בשובר הקופות של ג'יי ג'יי אברהמס וסטיבן ספילברג "סופר 8" בתור הילדה אליס דיינארד. בנוסף בשנה זו, שיחקה בסרט "מקום לחלום עליו" בכיכובם של מאט דיימון וסקרלט ג'והנסון.

בשנת 2014 שיחקה בסרט הפנטזיה "מליפיסנט" בתפקיד הנסיכה אורורה, ובסרט ההמשך "מליפיסנט: אדונית הרשע" שיצא לאקרנים ב-2019.

בשנת 2016 כיכבה בסרט הפסיכולוגי "דוגמניות ושדים" בתור ג'סי, לצידה של ג'נה מאלון, ושיחקה בדרמה הקומית "נשות המאה ה-20", לצד גרטה גרוויג, בילי קרודופ ואנט בנינג. באותה שנה שיחקה בדרמת הפשע "חי את הלילה", לצד בן אפלק, זואי סלדנה וסיינה מילר, דיבבה את דמותה של פליסי בסרט האנימציה "לרקוד".

בשנת 2017 שיחקה בסרטה של סופיה קופולה "הפיתוי". בשנת 2018 שיחקה בסרט הפוסט-אפוקליפטי "עכשיו אנחנו לבד" של הבמאי ריד מורנו.

בשנת 2019, כיכבה בסרטו של וודי אלן "יום גשום בניו יורק" לצד טימותי שאלאמה.

בשנת 2020 החלה לככב בסדרת הדרמה-קומית-היסטורית של רשת הולו "הגדולה" בתור יקטרינה השנייה, קיסרית רוסיה. על תפקידה זכתה לשבחים רבים, ואף קיבלה מועמדות לפרס גלובוס הזהב לשחקנית הטובה ביותר במיני-סדרה או בסרט טלוויזיה וזכתה בפרס סטלייט לשחקנית הטובה ביותר. בשנת 2021 שבה עם תפקידה כיקטרינה לעונה השנייה של הסדרה, ושוב הייתה מועמדת לפרס גלובוס הזהב, אך שוב לא זכתה. במהלך שנת 2022 שיחקה גם בעונה השלישית, אשר גם עליה קיבלה מועמדת לפרס גלובוס הזהב.

עוד ב-2020, כיכבה בסרטו של הבמאי ברט היילי; "כל המקומות המוארים" של נטפליקס, על פי תסריט מאת ג'ניפר ניבן אשר גם מבוסס על הרומן שלה באותו שם. באותה שנה שיחקה בתפקיד ראשי בסרט הדרמה "ללא מוצא". בסרט שביימה סאלי פוטר, היא משחקת (לצד סלמה הייק ולורה ליני) את ביתו של ליאו (חאווייר ברדם) סופר שהגיע בצעירותו ממקסיקו לניו יורק, שיוצא ונכנס לעולמות שונים. הסרט מראה את המציאות של החיים שהיו יכולים להיות לאביה, אילו עשה בחירות אישיות אחרות.

במרץ 2021 השיקו האחיות אל ודקוטה פנינג חברת הפקות עצמאית בבעלותן, בשם "סרטי לוּאֵלֵן" (Lewellen Pictures). השתיים חתמו הסכם זכות ראשונים עם אולפן ההפקות "", הידוע כחממה לכישרונות צעירים. פרויקט הביכורים של החברה במסגרת ההסכם, יהיה סדרת פשע שתעובד לפי הרומן רב המכר "The Last House Guest" מאת מייגן מירנדה. האחיות פנינג יפיקו את הסדרה יחד עם שרה ווקר שתכתוב את התסריט, ומרי ג'יין סקאלסקי שתייצג את חברת ההפקות "Echo Lake Entertainment".

ב-20 במאי 2025 פורסם שפנינג תגלם את אפי טרינקט בפריקוול השני של טרילוגיית משחקי הרעב: "משחקי הרעב: זריחה על האסיף" המבוסס על הרומן מאת סוזן קולינס באותו השם ("זריחה על האסיף"). הסרט צפוי לצאת ב-20 בנובמבר 2026. בספטמבר 2025 פורסם שפנינג תככב בסדרת מותחן משפטי מבית A24 בשם "Discretion" המבוססת על סיפור קצר שטרם יצא לאור מאת הסופרת צ'נדלר בייקר. פנינג תפיק לצד שותפותיה מחברת Lewellen Pictures, דקוטה פנינג ובריטני קהאן וורד.

 פילמוגרפיה 
 קולנוע 
+שנהשנהסרטתפקיד2001קוראים לי סםלוסי דוסון הצעירה2003אבא בא לגןג'יימי2004דלת נסתרתרות' קול2005הכל בגלל סופר-מרתומאסהשכן הקסום שלי טוטורומיי קוסאקאבהדיבוב2006דז'ה וואביבבלדבי ג'ונסI Want Someone to Eat Cheese Withפנלופי2007התשעיותנואלדרך לא שמורהאמה לרנר2008הסיפור המופלא של בנג'מין באטןדייזי פולר הצעירהפיבי בארץ הפלאותפיבי ליכטן2009אסטרו בויגרייסדיבוב2010מפצח האגוזיםמאריאי שםקליאו2011סופר 8אליס דיינארדטוויקסטVמקום לחלום עליולילי2012ג'ינג'ר ורוזהג'ינג'ר2014Young Onesמארי הולמסLow Downאיימי-ג'ו אלבנימליפיסנטהנסיכה אורורההקופסוניםווינידיבוב2015טרמבוניקולה טרמבושלושה דורותריי2016דוגמניות ושדיםג'סינשות המאה ה-20 (אנ')ג'ולי המליןלרקודפליסידיבובחי את הלילהלורטה פיגיס2017ההיעלמות של סידני הולמלודי ג'יימסוןאיך לדבר עם בחורות במסיבותזאןהפיתויאליסיהמרי שלימרי שלי2018עכשיו אנחנו לבדגרייסהכי רחוק שאפשררוקירק רוצה לשיר (אנ')ויולט ולנסקי2019יום גשום בניו יורקאשלי אנרייטמליפיסנט: אדונית הרשעהנסיכה אורורה2020ללא מוצאמוליכל המקומות המואריםויולט מארקיגם מפיקה2024אנונימי לגמריסילבי רוסו2025הטורף: שטח פראית'יהערך סנטימנטלירייצ'ל קמפ2026משחקי הרעב: זריחה על האסיףאפי טרינקטTBAFrancis and the Godfatherאלי מק'גרוRosebush Pruning

 טלוויזיה 
+שנהסדרהתפקידהערות2002מפגשים (אנ')אלי קיזפרק: "Charlie and Lisa"2003המשפט של איימירושל קובספרק: "Maxine Interrupted"CSI: מיאמימולי ווקרפרק: "Death Grip"2004CSI: ניו יורקג'ני קומופרק: "Officer Blue"2006האוססטלה דלטוןפרק: "Need to Know"חוק וסדר: מדור מיוחדעדןפרק: "Cage"החדר האבודאנה מילרמיני-סדרה2006–2007מחשבות פליליותטרייסי בל2 פרקים2007כסף, דארלינגקיקי ג'ורג'פרק: "Pilot"2014HitRecord on TVבתפרק: "RE: The Number One”2020–הווהקתרינהיקטרינה השנייה, קיסרית רוסיהתפקיד ראשי (2 עונות); 20 פרקים2021רובוט צ'יקןשרה / אשתו של נדדיבוב; פרק; “May Cause the Need for Speed”רגעים מתיםמדיסוןדיבוב; פרק: "Magnolia"2022הנערה מפליינווילמישל קרטרמיני-סדרהMargo's Got Money Troublesמרגו מילטסדרה עתידית של אפל TV פלוסDiscretion

 פרסים ומועמדויות 
פרסשנהקטגוריהעבורתוצאהמקורהמועצה הלאומית לביקורת סרטים2024שחקנית המשנה הטובה ביותראנונימי לגמריפרס גלובוס הזהב2020השחקנית הטובה ביותר - סדרת טלוויזיה מוזיקלית או קומדיהקתרינה202120232025שחקנית המשנה הטובה ביותר – סרט קולנועערך סנטימנטליפרס אמי לבידור בפריים טיים2022השחקנית הראשית הטובה ביותר בסדרת קומדיהקתרינהפרס אמי לחדשות ולתעודה2025סרט התיעודי הטוב ביותר לפשע וצדקMastermind: To Think Like a Killerפסטיבל קרלובי וארי2014השחקנית הטובה ביותרLow Downפרס בודיל2017השחקנית הטובה ביותרדוגמניות ושדיםפרס האקדמיה האוסטרלית הבינלאומי לאמנויות הקולנוע והטלוויזיה2026שחקנית המשנה הטובה ביותר בסרטערך סנטימנטליפרס גרייסי2022שחקנית בתפקיד ראשי - קומדיה או מחזמרקתרינהפרס בחירת הילדים של ניקלודיאון2015שחקנית קולנוע אהובהמליפיסנטפרס גות'הם2021סדרת פורצת דרך - ארוכהקתרינהפרס הסרטים והטלוויזיה של MTV2011הופעת פורצת הדרך הטובה ביותרסופר 8פרס גילדת שחקני המסך2015צוות השחקנים הטוב ביותר בסרט קולנועטרמבו2020ההרכב הטוב ביותר בסדרת קומדיהקתרינה2021השחקנית הטובה ביותר בסדרת קומדיה2024צוות השחקנים הטוב ביותר בסרט קולנועאנונימי לגמריפרס איגוד מבקרי הקולנוע האמריקאי2010השחקן/ית הצעיר/ה הטוב/ה ביותראי שם2011סופר 82013ג'ינג'ר ורוזה2015הרכב המשחק הטוב ביותרטרמבו2016נשות המאה ה-202026שחקנית המשנה הטובה ביותרערך סנטימנטליפרס בחירת מבקרי הטלוויזיה2021השחקנית הטובה ביותר בסדרת קומדיהקתרינהפרס אמפייר2012השחקנית החדשה הטובה ביותרסופר 8פרס הקולנוע הבריטי העצמאי2012השחקנית הטובה ביותר בסרט בריטי עצמאיג'ינג'ר ורוזה

 קישורים חיצוניים 


 ענת זהר, גירל קראש: להתלבש כמו אל פנינג, באתר נענע 10, 13 בינואר 2011

 ליבי בגנו, האחות הקטנה • מה הסיפור של אל פנינג?, באתר נענע 10, 28 ביולי 2011
 נטעלי גבירץ, מוזה צעירה: אל פנינג כובשת את עולם האופנה, באתר mako, 20 במרץ 2014


 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:פורבס 30Under30
קטגוריה:אמריקאיות שנולדו ב-1998
קטגוריה:אמריקאים שנולדו ב-1998